Senarai kaunti di Hawaii

Lima kaunti di Kepulauan Hawaii menikmati status yang agak besar berbanding kebanyakan kaunti di tanah besar Amerika Syarikat. Kaunti di Hawaii adalah satu-satunya badan pemerintah yang sah berada di bawah negeri. Tiada peringkat pemerintah rasmi (seperti pemerintah bandar) wujud di bawah peringkat kaunti di Hawaii.

Tidak seperti 49 negeri yang lain, Hawaii tidak mewakilkan tanggungjawab pendidikan kepada lembaga-lembaga sekolah tempatan; pendidikan awam dijalankan oleh Jabatan Pendidikan Negeri Hawaii. Kaunti-kaunti di Hawaii mengutip cukai harta dan yuran pengguna bagi menyokong penyelenggaraan jalan raya, kegiatan kemasyarakatan, taman-taman (termasuklah pengawal keselamatan di taman pantai), kutipan sampah, polis (pasukan polis negeri, dipanggil Jabatan Keselamatan Awam Hawaii, dengan ruang lingkup terbatas), ambulans dan khidmat pemadaman kebakaran.

Kesemua kaunti diwujudkan pada tahun 1905 dari wilayah yang tidak tersusun, tujuh tahun selepas wilayah Hawaii diwujudkan. Kaunti Kalawao secara sejarahnya digunakan secara eksklusif sebagai perkampungan pesakit kusta, dan tidak mempunyai ramai pegawai yang dipilih seperti kaunti lain. Banyak perkhidmatan untuk kaunti Kalawao disediakan oleh kaunti Maui. Contohnya, tapak web untuk pejabat kerani kaunti Maui berkata "Pejabat itu juga bertanggungjawab untuk pilihan raya di Kaunti Maui dan Kaunti Kalawao".

 Maklumat kaunti 
Kod Piawaian Pemprosesan Maklumat Persekutuan (FIPS), yang digunakan oleh pemerintah Amerika Syarikat untuk mengenal pasti kaunti-kaunti secara unik, disediakan bersama bagi setiap entri. Kod FIPS untuk setiap kaunti dipautkan kepada data banci untuk kaunti tersebut.
 Kaunti  Kod   Pusat kaunti (Cari kaunti) Ditubuhkan Asal usul nama  Pulau  Jumlah penduduk Keluasan Peta Hawaii  001  Hilo  1905  Pulau Hawaii, yang mana kaunti itu bersempadan; dikatakan dinamakan sempena Hawaiiloa, pelayar legenda Polinesia  Hawaii  206,315   130px|alt=Kaunti Hawaii bertanda merah pada peta Hawaii Honolulu  003  Honolulu  1905  "Teluk terlindung" atau "tempat dilindungi" dalam bahasa Hawaii, dinamakan sempena ibu kota dan bandar terbesar negeri Oahu dan kepulauan Hawaii Barat Laut (kecuali atol Midway)  995,638    130px|alt=Kaunti Honolulu bertanda merah pada peta Hawaii Kalawao 005  Kalaupapa 1905  Kampung Kalawao di Molokai  Semenanjung Kalaupapa di Molokai 82    130px|alt=Kaunti Kalawao bertanda merah pada peta Hawaii Kauai  007  Lihue  1905  Kauai, pulau terbesar dalam kaunti; nama mungkin berasal dari Kauai, anak sulung Hawaiʻiloa  Kauai, Niihau, Lehua, dan Kaula  73,810    130px|alt=Kaunti Kauai bertanda merah pada peta Hawaii Maui  009  Wailuku  1905  Maui, pulau terbesar dalam kaunti; dinamakan sempena Māui, separa dewa daripada mitologi orang asli  Maui, Kahoolawe, Lānai, Molokai (kecuali semenanjung Kalaupapa), dan Molokini 164,351    130px|alt=Kaunti Maui bertanda merah pada peta Hawaii

 Rujukan 

*